"Setswana Puo ya Gae (HL)/P2 17 DBE/Ngwanaitseele 2017 NSC POTSO 12 (POTSO YA TLHAMO) NTLHOMOLE MMUTLWA – OM Lobelo Ka Setswana ga twe, ngwana sejo, o a tlhakanelwa go kaya gore ngwana o godisiwa ke batho ba ba farologaneng mo botshelong. Tshegetsa tlhagiso e, o ikaegile ka moanelwamogolo Matsetseleko le ditiragalo tsa padi. Tlhalosa seabe sa batho ba ba farologaneng mo kgodisong ya ga Matsetseleko. Boleele jwa tlhamo e nne mafoko a a ka nnang 400–450. [25] POTSO 13 (DIPOTSO TSE DIKHUTSHWANE) NTLHOMOLE MMUTLWA – OM Lobelo Buisa nopolo e e latelang, mme o arabe dipotso. NOPOLO D E rile a sa ntse a ile le dikakanyo jalo, Bra Boots a mmotsa leina la gagwe. 'J. Job. Nna ke Job Dikgole.' A digela jalo Matsetseleko, a bo a ipoa kgatsu, a tlhalosa go ya pele. 'Ke tswa kwa Dikhudung, ke tlile mono ka tiro, mme le nna ke kile ka kgaratlha thata ka batla tiro koo. Ka maswabi ka tlhotlhorelwa fa go se na tiro. Nna le gale, ke ne ke ikisitse ka namana, ga ke a tlogela sepe sa me koo.' A tswa ka bokhukhuntshwane 5 jalo mo kgannyeng ya gagwe le Bra Boots. 'A go na le tironyana e e tlhagileng kwa meepong morena?' Ga botsa jalo Matsetseleko. Ntle le go araba potso, Bra Boots a phara setshwantsho sa pasa fa godimo ga tafole. 'Monna a o itse motho yo?' Matsetseleko o ne a se tsaya mme a se leba sebakanyana pele a araba potso e e neng e boditswe. 'E kete ke a mo itse.' A bua jalo Matsetseleko a utswa Bra Boots 1 0 ka leitlho. 'O mmone kae?' Bra Boots a mo garumela. 'Ke nngwe ya ditsala tsa me, ke ene Matsetseleko Kebapetse yo o batlanang nae yo.' Matsetseleko a tswala matlho go se nene, e kete motho a ikgopotsa sengwe. 'Ke mosimane wa kwa Phiritshweu. O ne a nna mono mabapi le patlo ya tiro. Ke mongwe wa batho ba ba sa bolong go boaboa kwa meepong mabapi le tiro, mme ka maswabi a itlhoboga. A itsamaela, 1 5 a ikela kwa dikgaolong tsa Bojanala go ya go leka gone.' A tlhalosa jalo Matsetseleko, ka loleme lo lo borethe jo bo tseneletseng. Bra Boots o ne a tsaya setshwantsho seo gape a se leba, mme morago a leba Matsetseleko mo matlhong, 'O tota o ntshwanela le mosimane yo ke mmatlang yo' a bua a busetsa setshwantsho ka fa sekgwameng. Matsetseleko o ne a tshegatshega 20 fela, morago a tlhalosetsa Bra Boots fa e se ene motho wa ntlha go bua jalo. Bra Boots o ne a kgwa mowa go bontsha fa e le motho a itlhoboga jaanong. A botsa Matsetseleko gore o itsetse kae mosimane yo o mo setshwantshong. 'Ke mo itsetse teng mono, o ne a dirisa aterese ya fa lebenkeleng fa.' 13.1 Faa leina la nnete la ga Bra Boots? (2) 13.2 Bra Boots o buisana le Matsetseleko a le kwa ga mang? (1) 13.3 Tlhalosa gore ke eng motho yo o mo kaileng mo go 13.2 a teile lebenkele la gagwe a re ke 'Kebawetse'. (2) Kwalololo e ileditswe Phetla"